**Kooperatív és interaktív tanulás az előadásokon**

Műhely az ELTE oktatói részére

5 x 45 perc

**A műhely célja:**

A műhely fő célja az interaktív oktatás és az előadás, mint oktatási forma ötvözésének bemutatása és elemzése. A közös munka során a résztvevőknek lehetőségük nyílik olyan módszertani ötletek megismerésére és megosztására, melyek a hallgatók aktív bevonásával hozzájárulnak a rövidebb prezentációk és az egyetemi előadások hatásfokának növeléséhez.

**A program tartalmának rövid ismertetése:**

A műhely résztvevői a képzés során:

* megismerkednek az interaktív prezentációk és előadások elemeivel,
* megbeszélik az interaktív prezentációk és előadások tervezésének technikáit,
* áttekintik az interaktív előadások és prezentációk értékelésének lehetséges szempontjait,
* megosztják tapasztalataikat azokról a technikákról, melyek segítik a hallgatói interakciót és a hallgatók aktív bevonását az előadásokba,
* átgondolják, hogy a megismert módszerek és technikák hogyan alkalmazhatóak saját előadásaikon.